AaB har forlænget kontrakten med Robert Kakeeto frem til den 30. juni 2023. Det fortæller klubben i en pressemeddelese. - Det er fedt. Jeg er glad for at være her, og det er rigtig godt, at jeg skal blive i AaB. Jeg kan lide klubben. Der er gode mennesker, og jeg elsker at spille fodbold, så jeg vil gerne blive her i Aalborg, siger Robert Kakeeto i en pressemeddelelse. Den 25-årige midtbanespiller kom første gang til Danmark i 2013 og fik sin første kontrakt i med AaB i 2015. Siden er det blevet til 35 kampe for AaB's elitehold, mens han har repæsenteret sin hjemland, Uganda, to gange på landsholdet. Robert Kakeeto er særligt glad for, at kunne blive i det nordjyske. -AaB er som en familie for mig. Klubben betyder meget. Aalborg er den eneste by, jeg kender, så hele byen er som min familie, siger Robert Kakeeto i en pressemeddelelse. AaB's sportschef, Inge André Olsen, er tilfreds med forlængelsen af Kakeetos kontrakt. - Med sin dynamik og sin altid professionelle tilgang har Robert fastslået, at han i fodboldmæssig sammenhæng er en mand, vi kan stole på på den centrale midtbane, hvor han især i dette kalenderår har fået lagt yderligere lag på sit spil, siger han i en pressemeddelelse. Han fremhæver specielt den seneste sæsons bedrifter for midtbanespilleren. - Robert har i 2020 taget et stort spring i sin udvikling, og ikke mindst i sidste sæsons Mesterskabsspil gjorde han det fortræffeligt for os, siger Inge André Olsen. Næste gang Robert Kakeeto kan komme på banen er den 19. september, hvor AaB tager imod gæsterne fra AC Horsens klokken 19.

Referat:
Den 25-årige midtbanespiller har spillet i AaB siden 2015 og kan altså nu se frem til endnu tre år i det nordjyske.